Борис Хагадисян
Légionnaire du Midi

chitanka.info

Не реди рими любовни, войнико римски,

оцелял в бойни походи

през земите на Куш и Лоанго и Скития

и през Terra Australis Incognita

и избрал за скрипториум в Новия свят

кафенето с южното име

сред Федералния окръг Колумбия…

Оцелял, побелял, неразбрал войнико:

южно е само името,

а речта в кафенето е варварска;

не южен сок ще намериш в плода,

а изваян студен алабастър.

Не реди рими любовни, войнико римски —

любимата твоя читателка

е отшелница в зимна Юдея,

а без нея —

отнася ги вятърът…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.